Kevin Anderson wys sy babadogter | Netwerk24
Kevin Anderson met sy vrou, Kelsey O’Neal, en hul babadogtertjie, Keira. Foto: Twitter
Die Suid-Afrikaanse tennisspeler Kevin Anderson het ’n pa geword.
Anderson het op Twitter aangekondig sy en sy vrou, Kelsey O’Neal, se dogtertjie is op 27 September gebore.
“Ons is so bly om te kan sê Keira O’Neal Anderson het haar op 27 September by ons aangesluit,” skryf die trotse pa by ’n foto waar hy en Kelsey die kleinding wys.
Die 33-jarige Anderson herstel tans van ’n knieoperasie.
Hy het in September aangekondig hy gaan nie weer vanjaar op die baan wees nie. Hy het laas in die Wimbledon-toernooi gespeel.
Hy vanjaar slegs 15 wedstryde gespeel en beklee steeds die 18de plek op die wêreldranglys vir mans. – Sportredaksie
Meer oor: Kelsey O'neal | Kevin Anderson | Suid-Afrika | Tennis | Vaderskap | Atp | Dogtertjie | Knie-Operasie
Kevin Anderson se knie geopereer
SA tennisster Kevin klaar vir die jaar